Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 3 Pv 60/14/6601	Banská Bystrica, 23.4.2015
EEČ : 2-45-88-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Banská Bystrica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
sa v skúšobnej dobe, určenej uznesením prokurátora Okresnej prokuratúry Banská Bystrica zo dňa 26.3.2014, spisová značka 3 Pv 60/14/6601, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
11.08.2013 v čase okolo 17.05 h pred domom č. 16 na ulici Záhumnie v obci Hronsek, v okrese Banská Bystrica, viedol osobné motorové vozidlo zn. Ford Fiesta ev. č. XXXXX tak, že pri vychádzaní od ľavého okraja vozovky sa chcel so svojim vozidlom otočiť, pričom pri úkone otáčania nevenoval dostatočnú pozornosť situácii v cestnej premávke, v dôsledku čoho nedal prednosť v jazde z jeho pohľadu zozadu prichádzajúcemu motocyklu zn. Yamaha ev. č. XXXXX, ktorý viedol XXXXX, nar. XXXXX, v dôsledku čoho XXXXX prednou časťou motocykla narazil do pravej bočnej časti jeho vozidla, pričom pri dopravnej nehode XXXXX utrpel pomliaždenie hrudníka a chrbtice v hrudno-driekovej oblasti, pomliaždenie panvy a pravého vajca, pomliaždenie ľavého lakťa s odreninou kože, pomliaždenie pravého kolenného kĺbu a pomliaždenie ľavého členkového zhybu a predkolenia s povrchovou odreninou kože, ktoré zranenia znalec XXXXX v odbornom vyjadrení zo súdno-lekárskeho hľadiska hodnotí ako ublíženie na zdraví.

Uznesením prokurátora Okresnej prokuratúry Banská Bystrica zo dňa 26.3.2014, spisová značka 3 Pv 60/14/6601, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry v Banskej Bystrici sp. zn. 3 Pv 60/14/6601-4 zo dňa 26.03.2014 bolo podľa § 216 ods. 1 Tr. por. trestné stíhanie obvineného XXXXX pre trestný čin ublíženia na zdraví podľa § 158 Tr. zák., ktorého sa dopustil tak, ako je uvedené vo výrokovej časti tohto uznesenia, podmienečne zastavené.
	
Podľa § 216 ods. 2 Tr. por. bola obvinenému XXXXX v rozhodnutí o podmienečnom zastavení trestného stíhania určená skúšobná doba v trvaní 12 mesiacov. Táto začala plynúť právoplatnosťou rozhodnutia o podmienečnom zastavení trestného stíhania, teda dňa 05.04.2014. Po uplynutí skúšobnej doby bolo zistené, že obvinený XXXXX v jej priebehu viedol riadny život, keď nespáchal žiadny skutok, ktorý by napĺňal zákonné znaky skutkovej podstaty niektorého trestného činu podľa Trestného zákona a nebol prejednávaný ani v priestupkovom konaní za spáchanie priestupku.  

	Na základe uvedených skutočností možno usudzovať, že samotné trestné stíhanie obvineného XXXXX teda postačilo na jeho prevýchovu a preto bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú môžu podať obvinený a poškodený v lehote do troch dní odo dňa jeho doručenia prostredníctvom Okresnej prokuratúry v Banskej Bystrici. O sťažnosti rozhodne prokurátor Krajskej prokuratúry v Banskej Bystrici. Sťažnosť má odkladný účinok.

Mgr. Pavel Keller
prokurátor